Αγαπητέ Θεέ,

Με λένε Διομήδη Κομνηνό και είμαι 17 χρονών. Ο λόγος που σου γράφω δεν είναι ευχάριστος. Σήμερα 16-11-1973: η κατάσταση γίνεται όλο και χειρότερη. Τελευταία ανάμνηση; Οι φρικιαστικές εικόνες από τη διαδήλωση. Δεκάδες νεκροί και τραυματίες κείτονται γύρω μου. Παιδιά, γονείς, συνομήλικοι, άνθρωποι δικοί μου και ξένοι αφήνουν την τελευταία τους πνοή μαχόμενοι στο όνομα της ελευθερίας. Στα αυτιά μου ακόμη αντηχούν οι φωνές τους σε συνδυασμό με τον ανατριχιαστικό ήχο των τάνκς που κατευθύνονται προς το μέρος μας. Γιατί πρέπει να θυσιαστούν τόσες αθώες ψυχές για να κατοχυρωθούν αξίες που θα έπρεπε να είναι δεδομένες; Γιατί οι άνθρωποι έχουν γίνει απάνθρωποι; Πώς μπορούν να σκοτώνουν τόσο εύκολα τους συνανθρώπους τους; Μία από τις σφαίρες με πετυχαίνει στην καρδιά. Κάπου εδώ τελειώνει και η ζωή μου, χωρίς να έχει στην πραγματικότητα καν αρχίσει. Έρχονται στο μυαλό μου τόσα πράγματα που ήθελα αν ζήσω, να αντικρύσω ή ακόμα και να πω σε άτομα που ίσως έχω πληγώσει… άθελά μου βέβαια… Η ζωή όμως δεν τα φέρνει όλα όπως τα φανταζόμαστε. Είναι σκληρή; Είναι άδικη, αλλά δεν παύει να είναι ωραία! Γιατί να τελειώσει έτσι;

Θωμαϊδου Άννα Γ2, Μπουζέλου Σταυρούλα Γ3, Παπαϊωάννου Γιώτα Γ4